				|

		52012PC0233

			Pasiūlymas TARYBOS REGLAMENTAS kuriuo iš dalies keičiamas Tarybos įgyvendinimo reglamentas (ES) Nr. 917/2011, kuriuo nustatomas galutinis antidempingo muitas ir laikinojo muito, nustatyto importuojamoms Kinijos Liaudies Respublikos kilmės keraminėms plytelėms, galutinis surinkimas, į jo I priede pateiktą Kinijos Liaudies Respublikos gamintojų sąrašą įtraukiant dar vieną bendrovę /* COM/2012/0233 final - 2012/0117 (NLE) */

			   	AIŠKINAMASIS MEMORANDUMAS
1.           Pasiūlymo aplinkybės
·      Pasiūlymo pagrindas ir tikslai
Šis pasiūlymas susijęs su 2009 m.
lapkričio 30 d. Tarybos reglamento (EB) Nr. 1225/2009 dėl
apsaugos nuo importo dempingo kaina iš Europos bendrijos narėmis
nesančių valstybių (toliau – pagrindinis reglamentas) taikymu
atliekant tyrimą dėl importuojamų Kinijos Liaudies Respublikos
kilmės keraminių plytelių.
·      Bendrosios aplinkybės
Šis pasiūlymas teikiamas atsižvelgiant į
pagrindinio reglamento įgyvendinimą ir yra parengtas remiantis
tyrimu, atliktu pagal pagrindiniame reglamente nustatytus esminius ir
procedūrinius reikalavimus.
·      Pasiūlymo srityje galiojančios nuostatos
Tarybos įgyvendinimo reglamentas (ES)
Nr. 917/2011, kuriuo nustatomas galutinis antidempingo muitas ir laikinojo
muito, nustatyto importuojamoms Kinijos Liaudies Respublikos kilmės
keraminėms plytelėms, galutinis surinkimas
·      Derėjimas su kitomis Sąjungos politikos sritimis ir tikslais
Netaikoma.
2.           Konsultacijos su
suinteresuotosiomis šalimis ir poveikio vertinimas
·      Konsultacijos su suinteresuotosiomis šalimis
Su tyrimu susijusios suinteresuotosios šalys
turėjo galimybę ginti savo interesus atliekant tyrimą pagal
pagrindinio reglamento nuostatas.
·      Tiriamųjų duomenų rinkimas ir naudojimas
Nepriklausomo tyrimo neprireikė.
·      Poveikio vertinimas
Šis pasiūlymas parengtas įgyvendinant
pagrindinį reglamentą.
Pagrindiniame reglamente nenumatytas bendras
poveikio vertinimas, tačiau jame pateikiamas išsamus būtinų
įvertinti sąlygų sąrašas.
3.           TEISINIAI PASIŪLYMO
ASPEKTAI
·      Siūlomų veiksmų santrauka
Pridedamas Tarybos reglamento pasiūlymas
grindžiamas galutinėmis išvadomis, rodančiomis, kad vienas
eksportuojantis Kinijos gamintojas atitinka visus naujojo eksportuojančio
gamintojo statuso suteikimo kriterijus, todėl jam turi būti taikomas
30,6 % vidutinis svertinis antidempingo muitas.
·      Teisinis pagrindas
2009 m. lapkričio 30 d. Tarybos
reglamentas (EB) Nr. 1225/2009 dėl apsaugos nuo importo dempingo
kaina iš Europos bendrijos narėmis nesančių valstybių.
Tarybos įgyvendinimo reglamentas (ES)
Nr. 917/2011, kuriuo nustatomas galutinis antidempingo muitas ir laikinojo
muito, nustatyto importuojamoms Kinijos Liaudies Respublikos kilmės
keraminėms plytelėms, galutinis surinkimas
·      Subsidiarumo principas
Pasiūlymas priklauso išimtinei Europos
Sąjungos kompetencijai. Todėl subsidiarumo principas netaikomas.
·      Proporcingumo principas
Pasiūlymas atitinka proporcingumo
principą dėl toliau nurodytų priežasčių.
Veiksmų pobūdis aprašytas minėtame
pagrindiniame reglamente, nesuteikiant galimybės taikyti nacionalinį
sprendimą.
Nuoroda apie Sąjungai, šalių
vyriausybėms, regionų ir vietos valdžios institucijoms,
ūkinės veiklos vykdytojams ir piliečiams tenkančios
finansinės bei administracinės naštos mažinimą ir jos proporcingumą
pasiūlymo tikslui netaikoma.
·      Pasirinkta priemonė
Siūloma priemonė – reglamentas.
Kitos priemonės būtų netinkamos
dėl toliau nurodytos priežasties.
Kitos priemonės būtų netinkamos,
nes pagrindiniame reglamente kitų galimybių nenumatyta.
4.           POVEIKIS BIUDŽETUI
Pasiūlymas neturi poveikio Sąjungos
biudžetui.
2012/0117 (NLE)
Pasiūlymas
TARYBOS REGLAMENTAS
kuriuo iš dalies keičiamas Tarybos
įgyvendinimo reglamentas (ES) Nr. 917/2011, kuriuo nustatomas
galutinis antidempingo muitas ir laikinojo muito, nustatyto importuojamoms
Kinijos Liaudies Respublikos kilmės keraminėms plytelėms,
galutinis surinkimas, į jo I priede pateiktą Kinijos Liaudies
Respublikos gamintojų sąrašą įtraukiant dar vieną
bendrovę
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į 2009 m.
lapkričio 30 d. Tarybos reglamentą (EB) Nr. 1225/2009
dėl apsaugos nuo importo dempingo kaina iš Europos bendrijos narėmis
nesančių valstybių[1]
(toliau – pagrindinis reglamentas), ypač į jo 9 straipsnį,
atsižvelgdama į Tarybos įgyvendinimo
reglamentą (ES) Nr. 917/2011[2],
kuriuo nustatomas galutinis antidempingo muitas ir laikinojo muito, nustatyto
importuojamoms Kinijos Liaudies Respublikos kilmės keraminėms
plytelėms, galutinis surinkimas (toliau – Tarybos įgyvendinimo
reglamentas (ES) Nr. 917/2011), ypač į jo 3 straipsnį,
atsižvelgdama į Europos Komisijos (toliau
– Komisija) pasiūlymą, pateiktą pasikonsultavus su Patariamuoju
komitetu,
kadangi:
A.
ANKSTESNĖ PROCEDŪRA
(1)       Įgyvendinimo reglamentu
(ES) Nr. 917/2011 Taryba nustatė galutinį antidempingo
muitą į Europos sąjungą importuojamoms Kinijos Liaudies
Respublikos (toliau – Kinija) kilmės keraminėms plytelėms.
Atsižvelgiant į tai, kad atliekant tyrimą, po kurio Kinijai
nustatytas antidempingo muitas (toliau – pradinis tyrimas), bendradarbiavo daug
eksportuojančių Kinijos gamintojų, buvo atrinkti tam tikri
eksportuojantys Kinijos gamintojai ir atrinktoms bendrovėms buvo
nustatytos individualios 26,3–36,5 % muito normos, o kitoms neatrinktoms
bendradarbiaujančioms bendrovėms buvo nustatyta 30,6 % muito
norma. Visoms likusioms Kinijos bendrovėms nustatyta 69,7 % muito
norma;
(2)       Tarybos įgyvendinimo
reglamento (ES) Nr. 917/2011 3 straipsnyje nustatyta, kad naujajam
eksportuojančiam Kinijos gamintojui pateikus Komisijai pakankamai
įrodymų, kad:
·
tiriamuoju laikotarpiu (nuo 2009 m. balandžio
1 d. iki 2010 m. kovo 31 d.) (toliau – tiriamasis laikotarpis)
jis neeksportavo į Sąjungą šio reglamento 1 straipsnio
1 dalyje nurodytų produktų (pirmasis kriterijus);
·
jis nėra susijęs nė su vienu Kinijos
eksportuotoju arba gamintoju, kuriam taikomos šiuo reglamentu nustatytos
antidempingo priemonės (antrasis kriterijus); taip pat
·
jis faktiškai eksportavo į Sąjungą
nagrinėjamąjį produktą pasibaigus tiriamajam laikotarpiui,
kuriuo remiantis buvo nustatytos priemonės, arba yra neatšaukiamai
įsipareigojęs eksportuoti į Sąjungą didelius kiekius
(trečiasis kriterijus),
to reglamento 1 straipsnio 2 dalį
galima iš dalies keisti, nustatant tokiam naujajam eksportuojančiam
gamintojui muito normą, taikomą neatrinktoms
bendradarbiaujančioms bendrovėms, t. y. 30,6 %;
B.
NAUJOJO EKSPORTUOJANČIO GAMINTOJO PRAŠYMAS
(3)       Kinijos bendrovė (toliau
– pareiškėjas) pateikė prašymą suteikti jai tokį patį
statusą kaip ir pradiniame tyrime bendradarbiavusioms, tačiau
neatrinktoms bendrovėms (toliau – naujojo eksportuojančio gamintojo
statusas);
(4)       siekiant nustatyti, ar šis
pareiškėjas atitinka Tarybos įgyvendinimo reglamento (ES)
Nr. 917/2011 3 straipsnyje nustatytus kriterijus naujojo
eksportuojančio gamintojo statusui suteikti, buvo atliktas tyrimas;
(5)       pareiškėjui buvo
išsiųstas klausimynas ir paprašyta pateikti įrodymų, kad jis
atitinka minėtus tris kriterijus;
(6)       eksportuojančio Kinijos
gamintojo pateikti įrodymai laikomi pakankamais parodyti, kad jis atitinka
Tarybos įgyvendinimo reglamento (ES) Nr. 917/2011 3 straipsnyje
nustatytus kriterijus. Todėl šiam eksportuojančiam gamintojui gali
būti nustatyta neatrinktoms bendradarbiaujančioms bendrovėms
taikoma muito norma (t. y. 30,6 %) ir jo pavadinimas gali būti
įtrauktas į Tarybos įgyvendinimo reglamento (ES) Nr. 917/2011
I priedo eksportuojančių gamintojų sąrašą;
(7)       pareiškėjui ir
Sąjungos pramonės bendrovėms pranešta apie tyrimo rezultatus ir
suteikta galimybė pateikti pastabas;
(8)       visi
suinteresuotųjų šalių pateikti argumentai ir pastabos buvo
išnagrinėti ir į juos, prireikus, buvo tinkamai atsižvelgta,
PRIĖMĖ ŠĮ
REGLAMENTĄ:
1 straipsnis
Į Kinijos Liaudies Respublikos
gamintojų sąrašą, pateiktą Tarybos įgyvendinimo
reglamento (ES) Nr. 917/2011 I priede, įtraukiama ši
bendrovė:
 Pavadinimas || Papildomas TARIC kodas
 Onna Ceramic Industries (China) Co., Ltd. || B293
2 straipsnis
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
[1]               OL L 343, 2009 12 22,
p. 51.
[2]               OL L 238, 2011 9 15,
p. 1.


Svarbus teisinis pranešimas

|

52004PC0712

Pasiūlymas Tarybos reglamentas iš dalies keičiantis Reglamentą (EEB) Nr. 2759/75, Reglamentą (EEB) Nr. 2771/75, Reglamentą (EEB) Nr. 2777/75, Reglamentą (EB) Nr. 1254/1999, Reglamentą (EB) Nr. 1255/1999 ir Reglamentą (EB) Nr. 2529/2001  /* KOM/2004/0712 galutinis - CNS 2004/0254 */

	Briuselis, 26.10.2004KOM(2004) 712 galutinis2004/0254 (CNS).PasiūlymasTARYBOS REGLAMENTASiš dalies keičiantis Reglamentą (EEB) Nr. 2759/75, Reglamentą (EEB) Nr. 2771/75, Reglamentą (EEB) Nr. 2777/75, Reglamentą (EB) Nr. 1254/1999, Reglamentą (EB) Nr. 1255/1999 ir Reglamentą (EB) Nr. 2529/2001(pateikta Komisijos)AIŠKINAMASIS MEMORANDUMASKilus rimtiems nesklandumams rinkoje dėl veterinarijos institucijų įvestų apribojimų dėl gyvūnų ligų, tokių kaip snukio ir nagų ligos (SNL) ar klasikinio kiaulių maro (KKM), protrūkio atveju, Komisija gali įvesti ypatingas paramos rinkai priemones, siekdama paremti ūkininkus, kuriems yra taikomi šie apribojimai. Teisinės nuostatos dėl tokių priemonių yra nustatytos visuose šiuose pagrindiniuose reglamentuose:-  Tarybos reglamento (EEB) Nr. 2759/75 dėl bendro kiaulienos rinkos organizavimo 20 straipsnyje,-  Tarybos reglamento (EEB) Nr. 2771/75 dėl bendro kiaušinių rinkos organizavimo 14 straipsnyje,-  Tarybos reglamento (EEB) Nr. 2777/75 dėl bendro paukštienos rinkos organizavimo 14 straipsnyje,-  Tarybos reglamento (EB) Nr. 1254/1999 dėl bendro galvijienos rinkos organizavimo 39 straipsnyje,-  Tarybos reglamento (EB) Nr. 1255/1999 dėl bendro pieno ir pieno produktų rinkos organizavimo 36 straipsnyje ir-  Tarybos reglamento (EB) Nr. 2529/2001 dėl bendro avienos ir ožkienos rinkos organizavimo 22 straipsnyje.Šiuose straipsniuose yra numatytos paramos priemonės, kurios gali būti priimtos; tačiau šiuose straipsniuose nėra aiškiai apibrėžta, kaip jos turi būti finansuojamos.Atsižvelgiant į tai, kad nėra aiškių taisyklių dėl tų priemonių finansavimo, aštunto dešimtmečio pabaigoje ir devinto dešimtmečio pradžioje iš EŽŪOGF buvo finansuojama 100 % priemonių išlaidų, visų pirma priemonių, taikomų kiaulienos sektoriuje, kuris laikas nuo laiko patirdavo su KKM protrūkius.1994 m. pirmą kartą buvo įvestos nuostatos dėl ypatingų paramos rinkai priemonių išlaidų dalinio finansavimo Komisijos reglamente, atidarančiame tokias priemones kiaulienos sektoriuje Vokietijoje.Tuo metu buvo nustatytas toks priemonių kiaulienos sektoriuje bendro finansavimo santykis: 70 % iš Bendrijos biudžeto ir 30 % iš nacionalinio biudžeto. Vėliau toks pat santykis buvo naudojamas jautienos sektoriuje dėl GSE ir SNL įvestų priemonių finansavimui.Teismo byloje C-239/01 keletas valstybių narių pateikė skundą dėl ypatingų paramos rinkai priemonių bendro finansavimo sistemos jautienos sektoriuje. 2003 m. savo sprendime Europos Teisingumo Teismas nustatė, kad ypatingų paramos rinkai priemonių finansavimui skirtas nacionalinis įnašas neatitinka dabartinio atitinkamo Tarybos reglamento formuluotės; būtų įmanoma finansuoti iš Bendrijos biudžeto tik 100 %.Akivaizdu, kad tas Teismo sprendimas yra taikomas visiems gyvūnų produktų rinkos organizavimams, nes šis straipsnis visuose rinkos organizavimuose yra daugiau ar mažiau vienodas.Europos Komisijai bendro finansavimo sistema ypatingų paramos rinkai priemonių koncepcijoje yra labai svarbi. Valstybės narės yra atsakingos už tokių priemonių taikymą, bet jos taip pat yra atsakingos už priemones, kurių jos imasi, siekdamos įveikti ligą. Jeigu jos dalijasi finansine atsakomybe dėl paramos priemonių, jos taip pat imsis visko, kas reikalinga veterinarijos ir sanitarijos srityje, kad liga būtų nuslopinta kaip įmanoma greičiau, ir kad išlaidos būtų sumažintos. Papildomas argumentas yra faktas, kad bendro finansavimo sistema jau yra naudojama kompensacijoms, išmokamoms ūkininkams už jų galvijų veterinarinį skerdimą ligos protrūkio atvejais. Savo specialioje ataskaitoje Nr. 1/2000 dėl klasikinio kiaulių maro Europos Audito Rūmai rekomendavo taikyti griežtą lygiagretumą dėl veterinarijos priemonių ir paramos rinkai priemonių bendro finansavimo.Kad po Teismo sprendimo būtų galima toliau bendrai finansuoti, siūloma iš dalies keisti atitinkamus įvairių Tarybos reglamentų straipsnius, į juos įrašant aiškias teisines nuostatas dėl tokios sistemos. Šis dalinis pakeitimas turi apimti visus pirmiau minėtus bendrus rinkos organizavimus.2004/0254 (CNS)PasiūlymasTARYBOS REGLAMENTASiš dalies keičiantis Reglamentą (EEB) Nr. 2759/75, Reglamentą (EEB) Nr. 2771/75, Reglamentą (EEB) Nr. 2777/75, Reglamentą (EB) Nr. 1254/1999, Reglamentą (EB) Nr. 1255/1999 ir Reglamentą (EB) Nr. 2529/2001EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 36 ir 37 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę,atsižvelgdama į Europos ekonomikos ir socialinių reikalų komiteto nuomonę,kadangi:(1) Kai kuriuose bendruose rinkos organizavimuose yra nustatytos ypatingos paramos rinkai priemonės, atsižvelgiant į laisvos apyvartos apribojimus, atsirandančius dėl kovai su gyvūnų ligų išplitimu skirtų priemonių taikymo. Šios priemonės numatytos:-  1975 m. spalio 29 d. Tarybos reglamento (EEB) Nr. 2759/75 dėl bendro kiaulienos rinkos organizavimo[1] 20 straipsnyje,-  1975 m. spalio 29 d. Tarybos reglamento (EEB) Nr. 2771/75 dėl bendro kiaušinių rinkos organizavimo[2] 14 straipsnyje,-  1975 m. spalio 29 d. Tarybos reglamento (EEB) Nr. 2777/75 dėl bendro paukštienos rinkos organizavimo[3] 14 straipsnyje,-  1999 m. gegužės 17 d. Tarybos reglamento (EB) Nr. 1254/1999 dėl bendro galvijienos rinkos organizavimo[4] 39 straipsnyje,-  1999 m. gegužės 17 d. Tarybos reglamento (EB) Nr. 1255/1999 dėl bendro pieno ir pieno produktų rinkos organizavimo[5] 36 straipsnyje, ir-  2001 m. gruodžio 19 d. Tarybos reglamento (EB) Nr. 2529/2001 dėl bendro avienos ir ožkienos rinkos organizavimo[6] 22 straipsnyje.(2) Epizootinės ligos protrūkio Bendrijoje atveju, gyvūninės kilmės produktų rinkos ir visų pirma mėsos rinkos praeityje patyrė nemažų krizių. Siekiant išvengti rimtų sutrikimų atitinkamose rinkose, Komisija privalėjo priimti ypatingas paramos toms rinkoms priemones ligos paliestose valstybėse narėse, ir dėl kurių smarkiai išaugo Bendrijos biudžeto išlaidos.(3) Šiuo atžvilgiu valstybėms narėms tenka pagrindinė atsakomybė už epizootinės ligos protrūkio ir plitimo prevenciją. Atsižvelgiant į šią situaciją, į epizootinės ligos mastą, jos trukmę ir atitinkamai, į būtinų pastangų rinkai palaikyti svarbą, reikėtų, kad Bendrija ir atitinkama valstybė narė pasidalytų su gamintojams išmokama pagalba susijusias išlaidas.(4) Reikėtų, kad paramos priemonės būtų priimamos, kai valstybės narės priims veterinarijos ir sanitarijos priemones, skirtas greitai likviduoti galimą epizootinę ligą.(5) Valstybės pagalbai galiojančios taisyklės neturėtų būti taikomos valstybių narių finansiniam įnašui, skirtam ypatingoms paramos rinkai priemonėms,PRIĖMĖ ŠĮ REGLAMENTĄ:1 straipsnisReglamento (EEB) Nr. 2759/75 20 straipsnis pakeičiamas taip:„20 straipsnis1. Siekiant atsižvelgti į prekybos mainų Bendrijos viduje ir su trečiosiomis šalimis apribojimus, kuriuos gali nulemti kovos su gyvūnų ligų išplitimu priemonių taikymas, 24 straipsnyje nustatyta tvarka gali būti imtasi ypatingų priemonių tokių apribojimų paveiktai rinkai remti. Tokių priemonių gali būti imtasi tik tuo atveju, jeigu valstybės narės ėmėsi veterinarijos ir sanitarijos priemonių, skirtų greitai likviduoti epizootinę ligą, bei tik tokiu mastu ir tokį laikotarpį, kurie yra būtinai reikalingi atitinkamai rinkai paremti.2. Bendrijos finansinis įnašas, skirtas 1 pastraipoje nurodytų priemonių finansavimui, sudaro 50 % valstybių narių patiriamų išlaidų.3. Sutarties 87, 88 ir 89 straipsnių nuostatos yra netaikomos finansiniam valstybių narių įnašui, skirtam 1 pastraipoje nurodytoms priemonėms finansuoti.“2 straipsnisReglamento (EEB) Nr. 2771/75 14 straipsnis pakeičiamas taip:„14 straipsnis1. Siekiant, atsižvelgti į laisvos apyvartos apribojimus, kuriuos gali nulemti kovos su gyvūnų ligų išplitimu priemonių taikymas, 17 straipsnyje nustatyta tvarka galima imtis ypatingų priemonių tokių apribojimų paveiktai rinkai remti. Tokių priemonių gali būti imtasi tik tuo atveju, jeigu valstybės narės ėmėsi veterinarijos ir sanitarijos priemonių, skirtų greitai likviduoti epizootinę ligą, bei tik tokiu mastu ir tokį laikotarpį, kurie yra būtinai reikalingi atitinkamai rinkai paremti.2. Bendrijos finansinis įnašas, skirtas 1 pastraipoje nurodytų priemonių finansavimui, sudaro 50 % valstybių narių patiriamų išlaidų.3. Sutarties 87, 88 ir 89 straipsnių nuostatos yra netaikomos finansiniam valstybių narių įnašui, skirtam 1 pastraipoje nurodytoms priemonėms finansuoti.“3 straipsnisReglamento (EEB) Nr. 2777/75 14 straipsnis pakeičiamas taip:„14 straipsnis1. Siekiant atsižvelgti į laisvos apyvartos apribojimus, kuriuos gali nulemti kovos su gyvūnų ligų išplitimu priemonių taikymas, 17 straipsnyje nustatyta tvarka galima imtis ypatingų priemonių tokių apribojimų paveiktai rinkai remti. Tokių priemonių gali būti imtasi tik tuo atveju, jeigu valstybės narės ėmėsi veterinarijos ir sanitarijos priemonių, skirtų greitai likviduoti epizootinę ligą, bei tik tokiu mastu ir tokį laikotarpį, kurie yra bųtinai reikalingi atitinkamai rinkai paremti.2. Bendrijos finansinis įnašas, skirtas 1 pastraipoje nurodytų priemonių finansavimui, sudaro 50 % valstybių narių patiriamų išlaidų.3. Sutarties 87, 88 ir 89 straipsnių nuostatos yra netaikomos finansiniam valstybių narių įnašui, skirtam 1 pastraipoje nurodytoms priemonėms finansuoti.“4 straipsnisReglamento (EB) Nr. 1254/1999 39 straipsnis pakeičiamas taip:„39 straipsnis1. Siekiant atsižvelgti į laisvos apyvartos apribojimus, kuriuos galėtų nulemti kovos su gyvūnų ligų išplitimu priemonių taikymas, 43 straipsnyje nustatyta tvarka galima imtis ypatingų priemonių tokių apribojimų paveiktai rinkai remti. Tokių priemonių gali būti imtasi tik tuo atveju, jeigu valstybės narės ėmėsi veterinarijos ir sanitarijos priemonių, skirtų greitai likviduoti epizootinę ligą, bei tik tokiu mastu ir tokį laikotarpį, kurie yra būtinai reikalingi atitinkamai rinkai paremti.2. Bendrijos finansinis įnašas, skirtas 1 pastraipoje nurodytų priemonių finansavimui, sudaro 50 % valstybių narių patiriamų išlaidų.3. Sutarties 87, 88 ir 89 straipsnių nuostatos yra netaikomos finansiniam valstybių narių įnašui, skirtam 1 pastraipoje nurodytoms priemonėms finansuoti.“5 straipsnisReglamento (EB) Nr. 1255/1999 36 straipsnis pakeičiamas taip:„36 straipsnis1. Siekiant atsižvelgti į laisvos apyvartos apribojimus, kuriuos galėtų nulemti kovos su gyvūnų ligų išplitimu priemonių taikymas, 42 straipsnyje nustatyta tvarka galima imtis ypatingų priemonių tokių apribojimų paveiktai rinkai remti. Tokių priemonių gali būti imtasi tik tuo atveju, jeigu valstybės narės ėmėsi veterinarijos ir sanitarijos priemonių, skirtų greitai likviduoti epizootinę ligą, bei tik tokiu mastu ir tokį laikotarpį, kurie yra būtinai reikalingiatitinkamai rinkai paremti.2. Bendrijos finansinis įnašas, skirtas 1 pastraipoje nurodytų priemonių finansavimui, sudaro 50 % valstybių narių patiriamų išlaidų.3. Sutarties 87, 88 ir 89 straipsnių nuostatos yra netaikomos finansiniam valstybių narių įnašui, skirtam 1 pastraipoje nurodytoms priemonėms finansuoti.“6 straipsnisReglamento (EB) Nr. 2529/2001 22 straipsnis pakeičiamas taip:„22 straipsnis1. Siekiant atsižvelgti į laisvos apyvartos apribojimus, kuriuos galėtų nulemti kovos su gyvūnų ligų išplitimu priemonių taikymas, 25 straipsnio 2 dalyje nustatyta tvarka galima imtis ypatingų priemonių tokių apribojimų paveiktai rinkai remti. Tokių priemonių gali būti imtasi tik tuo atveju, jeigu valstybės narės ėmėsi veterinarijos ir sanitarijos priemonių, skirtų greitai likviduoti epizootinę ligą, bei tik tokiu mastu ir tokį laikotarpį, kurie yra būtinai reikalingi atitinkamai rinkai paremti.2. Bendrijos finansinis įnašas, skirtas 1 pastraipoje nurodytų priemonių finansavimui, sudaro 50 % valstybių narių patiriamų išlaidų.3. Sutarties 87, 88 ir 89 straipsnių nuostatos yra netaikomos finansiniam valstybių narių įnašui, skirtam 1 pastraipoje nurodytoms priemonėms finansuoti.“7 straipsnisŠis reglamentas įsigalioja septintą dieną nuo jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, […]Tarybos varduPirmininkas+++++ TABLE +++++[1] OL L 282, 1975 11 1, p. 1. Reglamentas su paskutiniais pakeitimais, padarytais Reglamentu (EB) Nr. 1365/2000 (OL L 156, 2000 6 29, p. 5).[2] OL L 282, 1975 11 1, p. 49. Reglamentas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).[3] OL L 282, 1975 11 1, p. 77. Reglamentas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).[4] OL L 160, 1999 6 26, p. 21. Reglamentas su paskutiniais pakeitimais, padarytais Reglamentu (EB) Nr. 1782/2003 (OL L 270, 2003 10 21, p. 1).[5] OL L 160, 1999 6 26, p. 48. Reglamentas su paskutiniais pakeitimais, padarytais Reglamentu (EB) Nr. 186/2003 (OL L 29, 2004 2 3, p. 6).[6] OL L 341, 2001 12 22, p. 3. Reglamentas su paskutiniais pakeitimais, padarytais Reglamentu (EB) Nr. 1782/2003 (OL L 270, 2003 10 21, p. 1).